Þarf að kaupa losunarheimildir - mbl.is
Innlent | Morgunblaðið | 21.10.2017 | 5:30 | Uppfært 5:59
Kolefnisbinding í skógrækt og landgræðslu verður minni en gert var ráð fyrir.
Losun gróðurhúsalofttegunda hér á landi mun fara fram úr heimildum samkvæmt Kýótó-bókuninni fyrir árin 2013-2020, samkvæmt greiningu Umhverfisstofnunar.
Talið er líklegt að Ísland þurfi að kaupa auknar heimildir til að standa við skuldbindingar sínar, sem nemi um 3,6 milljónum tonna af koldíoxíðígildum fyrir tímabilið í heild.
Frá þessu var greint á umhverfisþingi í gær. Þar kom jafnframt fram að Íslandi mundi einnig reynast erfitt að standa við skuldbindingar sínar gagnvart Parísarsamkomulaginu fyrir tímabilið 2021-2030.